  Туспуктэм: Ольга Козачёк Ольга Козачёк Корреспондент Наталия Сильвестрова 9-тӥ куартолэзе Ижкарын «Равняемся на героев» элькун учкон-вожвылъяськонлэн финалэн ортчиз. Отчы быдэс Удмуртиысь 62 команда пыриськиз, 1 сюрс 200-лэсь трос 12-17 аресъем пиналъёс асьсэлэсь быгатонлыкъёссэс возьматӥзы. Ужрадэ ивортодэтъя «Удмуртия» агентстволэн корреспондентэз но вуылӥз. Нылпиослы Удмуртиысь кивалтэтлэн тӧроез Ярослав Семёнов вазиськиз. « Гажано пиналъёс, сюлмысьтым ӟечкыласько та бадӟым праздникен, Вормон нуналэн! Та нуналэ учконэ пыриськыны эшшо но бадӟым дан, мон оскисько, котькудды вань кужмысьтыз тыршоз, малы ке шуоно туннэ татчы устоосыз пӧлысь устоосыз люкаськизы » Ярослав Семёнов, Удмуртиысь кивалтэтлэн тӧроез Вожвылъяськонлэн муниципал люкетэз тулыспалэ кутскиз. Отчы 4 сюрс 500-лэсь трос адями пыриськиз. « Котькудиз соос пӧлысь «Марлы кулэ строевой дасяськон?» юанлы валэктон тодэ. Со мугорезэ кыдатэ, кужымез но чиданлыкез будэтэ, нош валтӥсез – стройын ог-огез валан мылкыд вордӥське, куке вань валамтэосты палэнэ кельтоно но пуктэм ужпумез быэстон понна огазе вамыштоно » Ярослав Семёнов, Удмуртиысь кивалтэтлэн тӧроез Пыриськисьёс стройын ветлыны быгатэмзэс возьматӥзы, «Катюша», «Вперёд, Россия!», «Идёт солдат по городу» но мукет ожгар кырӟанъёсты быдэстӥзы. Фото: Ольга Козачёк Судьяос пиналъёлэсь строевой быгатонлыкъёссэс дунъязы. Баллъёс приёмъёсты шонер но огкадь быдэстон, взводлэсь торжественной маршен ӝикыт ортчемзы понна пуктылӥзы. Озьы ик пиналъёс пыӵалэз тодэмзэс возьматӥзы – со понна макетъёсты уже кутӥзы. Дышетскисьёсты нырысьсэ выль дисциплинаын – почётной караулэз воштонын – дунъязы. Со сяна, судьяос пыриськисьёслэсь дӥськутсэс но эскеризы: дӥсьсы одно ик утюген волятэмын, пудкутчанзы чылкыт луыны кулэ. Удмуртилэн тӧроез Александр Бречалов пичигес арлыдъя группаысь Вавож ёросысь командаез нимысьтыз пусйиз. Соос зарезьчиос (морякъёс) кадь дӥсяськемын вал, но строен мыныкузы «Сухопутные войска» кырӟанэз быдэстӥзы. Соослы музъемвыл войскоослэсь дӥськутсэс кузьмалозы. Элькун вожвылъяськонэ Вавож ёросысь пиналъёс нырысьсэ пыриськизы. Конмандаысь одӥгез пияш Ильдар Сабиров вераз, автоматэз воземлэсь пельпумыз туж висе ни шуыса. Конкурслы соос кема ик ӧз дасяське, занятиоссы арняаз куинь пол ортчылӥзы. « Мыным ваньмыз туж кельшиз. Тужгес но шуг вал нырысетӥз кык куплетэз строевой вамышен мыныку кырӟаны. Мыныку нынырсь кышкыт, малы ке шуоно тон шоры трос адям учке. Тужгес тулкымъяськымонэз вал, куке ми доры полковник лыктӥз - данлыкез шодӥ. Со милемыз ушъяз » Ильдар Сабиров, «Равняемся на героев» вожвылъяськонэ пыриськись 12-14 аресъемъёслэн группаязы вормисьёс: 1-тӥ инты – Балезино ёрос; 2-тӥ инты – Ижкарысь Устинов ёрос; 3-тӥ инты – Глазкар. Устоез командир – Ижкарысь Рктябрь ёросысь Алина Ярова. 15-19 аресъемъёслэн группаязы вормисьёс: 1-тӥ инты – Ижкарысь Ленин ёрос; 2-тӥ инты – Ижкарысь Октябрь ёрос; 3-тӥ инты – Балезино ёрос. Устоез командир – Ижкарысь Ленин ёросысь Елизавет Фёдорова. Вормисьёслы Брестэ экскурсие мынон понна сертификат кузьмазы. Призёръё выль форма басьтыны сертификатъёс утӥзы. Устоосызлы командиръёслы час сётӥзы. Фото: Ольга Козачёк Тодэ вайытом, Ижкарын 5 сюрслэсь трос адямиез «ZA отцов и сыновей» калык хор огазеяз. Тегъёс: вожвылъяськон пиналъёс Удмуртия  